**Tværsektorielt forløbsprogrammet for mennesker med diabetes og kommunikationspakke**

**Sagsfremstilling:**

Sundhedskoordinationsudvalget har godkendt et nyt tværsektorielt forløbsprogram for mennesker med diabetes.

Forløbsprogrammet forelægges de Kommunalt-lægelige Udvalg (KLU) til orienteringen med opfordring til at justere lokale samarbejdsaftaler og procedurer i henhold hertil.

Som bilag til dette dagsordenspunkt vedlægges en detaljeret implementeringsplan.

Forløbsprogrammet er udviklet i tæt samarbejde med patienter, pårørende og sundhedsprofessionelle. Dette har resulteret i et stærkt fokus på samarbejde og kommunikation, og på hvordan vi mere systematisk kan inddrage patienter og pårørende.

Forløbsprogrammet er bygget op omkring de situationer, hvor mennesker med diabetes er i kontakt med sundhedsvæsenet (fx årskontroller og konsultationer i almen praksis, deltagelse i kommunale forebyggelsesstilbud, indlæggelser på sygehus etc.). Programmet beskriver roller og opgaver for de involverede aktører i disse situationer. Derfor kan forløbsprogrammet bruges som:

* Et opslagsværk i det daglige arbejde
* Et udgangspunkt for udarbejdelse af sektorspecifikke instrukser mv.
* Et værktøj til planlægning af den mono- og tværsektorielle indsats for mennesker med diabetes.

OK18 for Almen Praksis er indarbejdet i forløbsprogrammet for diabetes.

Der er som en del af forløbsprogrammet udviklet en kommunikationspakke, som skal systematisere kommunikationen fra sundhedsprofessionelle til patienter og pårørende. Formålet er at sikre et ensartet højt kommunikationsniveau og at mindske antallet af enkeltsituationer, hvor patienter og pårørende af den ene eller anden grund oplever en mangelfuld kommunikation.

Kommunikationspakken er vedlagt som bilag.

**Indstilling:**

Det indstilles, at KLU:

* Tager orienteringen om et nyt tværsektorielt forløbsprogram for mennesker med diabetes til efterretning.